אברהם שלמון

אברהם ("אברמיק") שלמון (נולד ב-2 בינואר 1942) הוא טייס קרב לשעבר ואלוף הפלות בחיל האוויר הישראלי, הפיל במהלך שירותו 14.5 מטוסים.

ביוגרפיה
שלמון נולד ב-1942 בירושלים, הצעיר במשפחה בת שישה ילדים. מצאצאי הרב אברהם שלמה זלמן צורף.
התגייס לצה"ל והתנדב לקורס טיס אותו סיים בשנת 1961. לאחר הקורס הוצב בטייסת מיסטר.
זמן קצר לאחר מכן הועבר לטייסת מיראז' 3. השתתף במלחמת ששת הימים, במבצע מוקד הוביל מבנה של טייסת 119 לתקיפת שדה התעופה ברבת עמון והשתתף בתקיפת נמל התעופה הבינלאומי של קהיר, במהלך המלחמה הפיל שני מטוסי מיג 19. במלחמת ההתשה הפיל חמישה וחצי מטוסים (הפלה אחת משותפת עם יפתח ספקטור). לאחר מכן שימש כמפקד טייסת ראשוני בקורס טיס ושימש כמוביל הצוות האווירובטי של חיל האוויר. בשנת 1971 השתחרר משירות סדיר ונקלט כטייס בחברת אל על. כחודש לפני מלחמת יום הכיפורים הפיל מטוס מיג 21 סורי. במלחמה עצמה הפיל ארבעה מטוסים. כחצי שנה לאחר המלחמה הפיל מטוס מיג נוסף.

שלמון מתגורר בגני יהודה, נשוי לבילהה ולהם שתי בנות.

אחיו הבכור יעקב שלמון (סלומון) שירת גם הוא כטייס קרב ומפקד טייסת בחיל האוויר, וחייו ניצלו על ידי אסתר ארדיטי. לימים היה מנהל נמל התעופה בלוד.

רשימת הפלות
 מספרתאריך הקרב המטוס המפיל המטוס שהופל החימוש פרטי ההפלה18 ביוני 1967מיראז' 3מיג 19 מצריתותחיםביומה השלישי של מלחמת ששת הימים28 ביוני 1967מיראז' 3מיג 19 מצריתותחיםהפלה שנייה באותו הקרב38 בפברואר 1970מיראז' 3מיג 21 מצריתותחיםבמהלך מלחמת ההתשה, מעל צלחייה426 בפברואר 1970מיראז' 3 מיג 21 מצריתותחים במהלך מבצע פריחה 1152 באפריל 1970מיראז' 3מיג 21 סוריתותחים 616 במאי 1970מיראז' 3מיג 21 מצריסיידוויינדר730 ביולי 1970מיראז' 3מיג 21 סובייטיסיידוויינדרבמהלך מבצע רימון 207.530 ביולי 1970מיראז' 3מיג 21 סובייטיסיידוויינדרבמהלך מבצע רימון 20, חצי הפלה משותפת עם יפתח ספקטור.8.513 בספטמבר 1973מיראז' 3מיג 21 סוריטילבמהלך יום של קרבות אוויר, מעל חופי סוריה ולבנון.9.58 באוקטובר 1973מיראז' 3האנטר עיראקישפריר 2ביומה השלישי של מלחמת יום הכיפורים10.58 באוקטובר 1973מיראז' 3האנטר עיראקישפריר 2הפלה שנייה באותו הקרב11.511 באוקטובר 1973נשרמיג 21 מצריתותחים12.524 באוקטובר 1973מיראז' 3מיג 21 מצריתותחיםיומה האחרון של מלחמת יום הכיפורים באזור ג'בל עובייד מדרום לאגם המר הגדול. 13.519 באפריל 1974מיראז' 3מיג 21 סוריתותחיםבמהלך מלחמת ההתשה הסורית14.519 באפריל 1974מיראז' 3מיג 21 סוריתותחיםהפלה שנייה באותו הקרב

קישורים חיצוניים
 רונה תמיר, משחק השחמט של אברהם שלמון, בטאון חיל האוויר 122, 223 (1 באוגוסט 1998)

הערות שוליים

קטגוריה:טייסי חיל האוויר הישראלי
קטגוריה:אלופי הפלות ישראלים
קטגוריה:משפחת סלומון (הראש"ז)
קטגוריה:טייסי אל על
קטגוריה:גני יהודה: אישים
קטגוריה:ישראלים שנולדו ב-1942